Publication: Magyar Közlöny
Issue: MK-2000-130 (Year: 2000, Number: 130)
Era: 1990-2004
Section: hozataláról, a befektetési szolgáltatásokról és az értékpapír-tőzsdéről szóló 1996. évi CXI. törvény (a továbbiakban: Épt.) szerint meghatározott, a hitelintézet, illetve
Paragraph Index: 2044

(5) A személyi jellegű egyéb kifizetésekből és a bérjárulékokból külön kiemelten kell bemutatni a társadalombiztosítási költségeket, azon belül pedig a nyugdíjjal kapcso- 2000/130. szám latos költségeket. A társadalombiztosítási költségekben kell figyelembe venni a munkáltatót terhelő táppénzt, a korengedményes nyugdíjhoz való hozzájárulás, a végkielégítés, az önkéntes kölcsönös biztosító pénztárakba és a magánnyugdíjpénztárakba fizetett tagdíjkiegészítés és tagdíj-hozzájárulás összegét, a nyugdíjbiztosítási járulék, az egészségbiztosítási járulék és az egészségügyi hozzájárulás összegét. Nyugdíjjal kapcsolatos költségként kell figyelembe venni az önkéntes kölcsönös biztosító pénztárakba, a magánnyugdíjpénztárakba fizetett tagdíjkiegészítés és tagdíj-hozzájárulás összegét, a korengedményes nyugdíjhoz való hozzájárulás és a nyugdíjbiztosítási járulék összegét.

Source: https://magyarkozlony.hu/hivatalos-lapok/5d704eeb05dcd6ac0b0386e1d605d9fb783a3010/dokumentumok/0bab4499ad57b468aa5e8011db34b6fade8f8fb5/letoltes